ಕೌಶಲ್ಯ ಅಭಿವೃದ್ಧಿ ಮತ್ತು ಉದ್ಯಮಶೀಲತೆ ಸಚಿವಾಲಯ
ನವ ಭಾರತದಲ್ಲಿ ಯುವ ಭಾರತೀಯರಿಗೆ ಅವಕಾಶಗಳು ಅಪರಿಮಿತ: ಕೇಂದ್ರ ಸಚಿವ ರಾಜೀವ್ ಚಂದ್ರಶೇಖರ್
ಒಂದೂವರೆ ವರ್ಷದಲ್ಲಿ ಭಾರತದ ಮೊದಲ ಸೆಮಿಕಾನ್ ಫ್ಯಾಬ್ ಘಟಕಬರಲಿದೆ. ವಿವರಗಳನ್ನು ಶೀಘ್ರದಲ್ಲೇ ಪ್ರಕಟಿಸಲಾಗುವುದು: ಕೇಂದ್ರ ಸಚಿವ ರಾಜೀವ್ ಚಂದ್ರಶೇಖರ್
ಭಾರತೀಯ ಸ್ಟಾರ್ಟ್ಅಪ್ಗಳ ವ್ಯವಸ್ಥೆಯು ಈಗ 90,000 ಕ್ಕೂ ಹೆಚ್ಚು ಸ್ಟಾರ್ಟಪ್ಗಳನ್ನು ಹೊಂದಿದೆ ಅದರಲ್ಲಿ 110 ಯುನಿಕಾರ್ನ್ಗಳು: ಕೇಂದ್ರ ಸಚಿವ ರಾಜೀವ್ ಚಂದ್ರಶೇಖರ್
ಕೇಂದ್ರ ಸಚಿವ ರಾಜೀವ್ ಚಂದ್ರಶೇಖರ್ ಅವರು ಬೆಂಗಳೂರಿನ ಕ್ರೈಸ್ಟ್ ಕಾಲೇಜಿನ ವಿದ್ಯಾರ್ಥಿಗಳನ್ನು ಉದ್ದೇಶಿಸಿ ಮಾತನಾಡಿದರು.
ಸನ್ಮಾನ್ಯ ನರೇಂದ್ರ ಮೋದಿ ರವರ ಸರ್ಕಾರದ ನೀತಿಗಳು ಯುವ ಭಾರತೀಯರಿಗೆ ಜಾಗತಿಕ ಗುಣಮಟ್ಟದ ಆವಿಷ್ಕಾರಗಳು ಮತ್ತು ಉದ್ಯಮಗಳನ್ನು ರಚಿಸಲು ಅವಕಾಶಗಳನ್ನು ಒದಗಿಸಿವೆ ಎಂದು ಕೇಂದ್ರ ಕೌಶಲ್ಯಾಭಿವೃದ್ಧಿ ಮತ್ತು ಉದ್ಯಮಶೀಲತೆ ಮತ್ತು ಎಲೆಕ್ಟ್ರಾನಿಕ್ಸ್ ಮತ್ತು ಐಟಿ ರಾಜ್ಯ ಸಚಿವ ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಹೇಳಿದರು.
“ಇಂದು, ಯುವ ಭಾರತೀಯರಿಗೆ ಅವಕಾಶಗಳು ಅಪರಿಮಿತವಾಗಿವೆ. ಭಾರತವು ಇಂದು 90,000 ಕ್ಕೂ ಹೆಚ್ಚು ಸ್ಟಾರ್ಟ್ಅಪ್ಗಳೊಂದಿಗೆ ಯುವ ಉದ್ಯಮಿಗಳಿಂದ ರಚಿಸಲ್ಪಟ್ಟ ಒಂದು ರೋಮಾಂಚಕ ಸ್ಟಾರ್ಟ್ಅಪ್ಗಳ ವ್ಯವಸ್ಥೆಯನ್ನು ಹೊಂದಿದೆ, ಅದರಲ್ಲಿ 110 ಯುನಿಕಾರ್ನ್ಗಳಾಗಿವೆ” ಎಂದು ಸಚಿವರು ಕ್ರೈಸ್ಟ್ ವಿಶ್ವವಿದ್ಯಾನಿಲಯದಲ್ಲಿ "ಭಾರತದ ವಾಣಿಜ್ಯೋದ್ಯಮ ಮನೋಭಾವವನ್ನು ಬಿಚ್ಚಿಡುವುದು" ಎಂಬ ವಿಷಯದ ಕುರಿತು ವಿದ್ಯಾರ್ಥಿಗಳನ್ನು ಉದ್ದೇಶಿಸಿ ಮಾತನಾಡುತ್ತಿದ್ದರು.
ಶ್ರೀ ರಾಜೀವ್ ಚಂದ್ರಶೇಖರ್ ಅವರು, ನರೇಂದ್ರ ಮೋದಿ ಸರ್ಕಾರದ ಗಮನವು ಆವಿಷ್ಕಾರ, ಉದ್ಯಮಶೀಲತೆ ಮತ್ತು ಸ್ಟಾರ್ಟ್ಅಪ್ ವ್ಯವಸ್ಥೆಯನ್ನು ಸುಲಭವಾಗಿ ವ್ಯಾಪಾರ ಮಾಡುವ ನೀತಿಗಳ ಮೂಲಕ ಮತ್ತು ಯುವ ನವೋದ್ಯಮಿಗಳಿಗೆ ಸಹಾಯ ಮಾಡುವ ಮೂಲಕ ಬಲಪಡಿಸುತ್ತದೆ ಎಂದು ಹೇಳಿದರು. "ಭಾರತವು ಚೈತನ್ಯಶೀಲವಾಗಿದೆ ಮತ್ತು ಭಾರತ ಬದಲಾಗುತ್ತಿದೆ" ಎಂದು ಅವರು ಒತ್ತಿ ಹೇಳಿದರು.
ಎಲೆಕ್ಟ್ರಾನಿಕ್ಸ್ ಮತ್ತು ಸೆಮಿಕಂಡಕ್ಟರ್ ಹಬ್ ಆಗುವ ಭಾರತದ ಮಹತ್ವಾಕಾಂಕ್ಷೆಯ ಕುರಿತು ಮಾತನಾಡಿದ ಶ್ರೀ ರಾಜೀವ್ ಚಂದ್ರಶೇಖರ್, 2014 ರಿಂದ ಭಾರತವು ತಂತ್ರಜ್ಞಾನ ಮತ್ತು ಎಲೆಕ್ಟ್ರಾನಿಕ್ಸ್ ಸರಕುಗಳ ಗ್ರಾಹಕ ಮತ್ತು ಆಮದುದಾರನಾಗಿದ್ದರಿಂದ ಬಹಳ ದೂರ ಸಾಗಿದೆ. “ಹಿಂದೆ ನಾವು ಭಾರತದಲ್ಲಿ ಬಳಸುತ್ತಿದ್ದ ಶೇಕಡಾ 82 ರಷ್ಟು ಮೊಬೈಲ್ ಫೋನ್ಗಳನ್ನು ಆಮದು ಮಾಡಿಕೊಳ್ಳುತ್ತಿದ್ದೆವು. ಇಂದು ನಾವು ನಮ್ಮ ಶೇಕಡಾ 100 ರಷ್ಟು ಫೋನ್ಗಳನ್ನು ತಯಾರಿಸುತ್ತೇವೆ. ಮೊದಲು, ಭಾರತವು ಹೆಚ್ಚು IT/ITES ಗಳ ಕೇಂದ್ರವಾಗಿತ್ತು. 2014 ರ ನಂತರ, ನಮ್ಮ ಡಿಜಿಟಲ್ ಆರ್ಥಿಕ ತಂತ್ರವು ಪೈ ಅನ್ನು ವಿಸ್ತರಿಸಲು ಮತ್ತು ಗ್ರಾಹಕ ತಂತ್ರಜ್ಞಾನ, ಎಲೆಕ್ಟ್ರಾನಿಕ್ಸ್, ಆರ್ಟಿಫಿಶಿಯಲ್ ಇಂಟೆಲಿಜೆನ್ಸ್, ಬ್ಲಾಕ್ಚೈನ್ನಂತಹ ವಿವಿಧ ಪದರಗಳನ್ನು ಸೇರಿಸಲು ನಮಗೆ ಸಹಾಯ ಮಾಡಿದೆ ಮತ್ತು ಭಾರತವನ್ನು ಪ್ರಮುಖ ಎಲೆಕ್ಟ್ರಾನಿಕ್ಸ್ ಉತ್ಪಾದನಾದಾರ ದೇಶವನ್ನಾಗಿ ಮಾಡುವುದು ನಮ್ಮ ಗುರಿಯಾಗಿದೆ.
ಶ್ರೀ ರಾಜೀವ್ ಚಂದ್ರಶೇಖರ್ ಅವರು ಕಳೆದ ಕೆಲವು ವರ್ಷಗಳಲ್ಲಿ ಭಾರತವು ಪ್ರಪಂಚದ ಗಮನವನ್ನು ಏಕೆ ಸೆಳೆದಿದೆ ಎಂಬುದನ್ನು ವಿವರಿಸುತ್ತಾ, “ಭಾರತದ ಬಗ್ಗೆ ಹಿಂದಿನ ಕಲ್ಪನೆಯು ನಿಷ್ಕ್ರಿಯ ಪ್ರಜಾಪ್ರಭುತ್ವ ವ್ಯವಸ್ಥೆಯನ್ನು ಹೊಂದಿರುವ ಬಡ ರಾಷ್ಟ್ರವಾಗಿತ್ತು. ಈ ದೃಷ್ಟಿಕೋನವು ಇಂದು ಬದಲಾಗಿದೆ. ಭಾರತ ಇಂದು ವಿಶ್ವದ ಐದನೇ ಅತಿದೊಡ್ಡ ಆರ್ಥಿಕತೆಯಾಗಿದೆ ಮತ್ತು ಶೀಘ್ರದಲ್ಲೇ ಮೂರನೇ ಅತಿದೊಡ್ಡ ಆರ್ಥಿಕತೆಯಾಗಲಿದೆ. ಈ ವರ್ಷ ನಾವು 13 ಲಕ್ಷ ಕೋಟಿ ರೂಪಾಯಿಗಳೊಂದಿಗೆ ಮೂಲಸೌಕರ್ಯಕ್ಕಾಗಿ ಅತಿ ಹೆಚ್ಚು ಖರ್ಚು ಮಾಡುವ ದೇಶವಾಗಲಿದೆ. ಪುನರುಜ್ಜೀವಗೊಳ್ಳುವ, ಆತ್ಮವಿಶ್ವಾಸದ ಯುವ ಭಾರತವು ಭಾರತ ಟೆಕೇಡ್ ಗುರಿಗಳತ್ತ ಉತ್ತಮ ಸಾಧನೆ ಮಾಡುತ್ತಿದೆ ಮತ್ತು ಮುನ್ನಡೆಯುತ್ತಿದೆ ಎಂದು ಹೇಳಿದರು.
ತಂತ್ರಜ್ಞಾನದ ಬಳಕೆಯಲ್ಲಿ ಭಾರತವು ಹೇಗೆ ಪ್ರಮುಖ ರಾಷ್ಟ್ರವಾಗಿ ಹೊರಹೊಮ್ಮಿದೆ ಎಂಬುದರ ಕುರಿತು ಸಚಿವರು, ಆಧಾರ್, ಕೋವಿನ್, ಡಿಜಿಲಾಕರ್ ಇತ್ಯಾದಿಗಳಂತಹ ಇಂಡಿಯಾ ಸ್ಟಾಕ್ ಘಟಕಗಳು ಗರಿಷ್ಠ ಆಡಳಿತವನ್ನು ಖಚಿತಪಡಿಸಿವೆ ಎಂದು ಹೇಳಿದರು. ಯಾವುದೇ ಸೋರಿಕೆ ಇಲ್ಲದೆ ನೇರ ಲಾಭ ವರ್ಗಾವಣೆಗಳನ್ನು ಖಾತ್ರಿಪಡಿಸುವುದು, UPI ಯ ವೇಗವರ್ಧನೆ ಪ್ರಭಾವ, 2,2 ಶತಕೋಟಿ ಕೋವಿನ್ ವ್ಯಾಕ್ಸಿನೇಷನ್ಗಳನ್ನು ನಿರ್ವಹಿಸುವುದು ಮತ್ತು ಅತಿ ಹೆಚ್ಚು ತೆರಿಗೆ ಸಂಗ್ರಹಗಳನ್ನು ನೋಂದಾಯಿಸುವುದು ತಂತ್ರಜ್ಞಾನದ ಬಳಕೆಯಿಂದ ತಂದ ಪ್ರಮುಖ ಸಾಧನೆಗಳಲ್ಲಿ ಸೇರಿವೆ.
"ಕಳೆದ ಕೆಲವು ವರ್ಷಗಳಲ್ಲಿ ಭಾರತವು ಪ್ರಜಾಪ್ರಭುತ್ವವೂ ಸಾಧಿಸುತ್ತದೆ, ಪ್ರಜಾಪ್ರಭುತ್ವ ಯಶಸ್ವಿಯಾಗಬಹುದು ಮತ್ತು ಪ್ರಜಾಪ್ರಭುತ್ವಗಳು ಉತ್ತಮ ಆಡಳಿತವನ್ನು ನಡೆಸಬಹುದು ಎಂದು ತೋರಿಸಿದೆ" ಎಂದು ಸಚಿವರು ಹೇಳಿದರು. ಅವರ ಭಾಷಣದ ನಂತರ, ಶ್ರೀ ರಾಜೀವ್ ಚಂದ್ರಶೇಖರ್ ಅವರು ವಿದ್ಯಾರ್ಥಿಗಳೊಂದಿಗೆ ಸಂವಾದ ನಡೆಸಿದರು, ಅಲ್ಲಿ ಅವರು ತಮ್ಮ ವೃತ್ತಿಪರ ಪ್ರಯಾಣ, ಪ್ರಸ್ತಾವಿತ ಡಿಜಿಟಲ್ ಇಂಡಿಯಾ ಮಸೂದೆ, ಭಾರತದ ಡಿಜಿಟಲ್ ಆರ್ಥಿಕತೆಯ ವಿಕಸನಕ್ಕೆ ಸಂಬಂಧಿಸಿದ ಪ್ರಶ್ನೆಗಳನ್ನು ಉದ್ದೇಶಿಸಿ ಮಾತನಾಡಿದರು.